এভাবে চার পাঁচ বছর ধরে তাঁর সাক্ষাৎকার গ্রহণ করেছেন মোহাম্মদ আলী। মাঝে মাঝে তার বাসায়ও গিয়েছেন। অন্য দুয়েক জায়গায়ও তাঁদের সাক্ষাৎ হয়েছে। মোহাম্মদ আলীর নেওয়া দীর্ঘ সাক্ষাৎকারে আবদুর রাজ্জাক ছাড়াও বিবিধ প্রসঙ্গ এসেছে। নিজেকে সক্রেটিসের নয় বরং প্রফেসর আবদুর রাজ্জাকের শিষ্য পরিচয় দিতে পছন্দ করেন সরদার ফজলুল করিম। জাতীয় অধ্যাপক আবদুর রাজ্জাকের সঙ্গে আলাপচারিতার ভিত্তিতে অনেক বছর আগে সরদার তার বই ঢাকা বিশ্ববিদ্যালয় ও পূর্ববঙ্গীয় সমাজ/অধ্যাপক আবদুর রাজ্জাকের সঙ্গে আলাপচারিতা রচনা করেছেন। এ আলোচনায় সে বইয়ের প্রসঙ্গ এসে গিয়ে থাকবে। নন্দিত থেকে প্রকাশিতব্য গ্রন্থ সরদার ফজলুল করিম: জীবনজিজ্ঞাসা থেকে সাক্ষাৎকারের ‘আবদুর রাজ্জাক’ অংশটুকু এখানে প্রকাশিত হলো। বি. স.